b'\n_START_ARTICLE_\nMicrosoft Foundation Classes\n_START_PARAGRAPH_\n\xc3\x8en programare, Microsoft Foundation Classes (sau MFC), cu numele originar Application Framework eXtension (sau AFX) este o bibliotec\xc4\x83 apar\xc8\x9bin\xc3\xa2nd Microsoft, care \xc3\xaencapsuleaz\xc4\x83 por\xc8\x9biuni din Windows API \xc3\xaen clase de C++, form\xc3\xa2nd o funda\xc8\x9bie pentru aplica\xc8\x9biile care ruleaz\xc4\x83 sub sistemul de operare Microsoft Windows. Clasele sunt definite pentru mai multe obiecte handle, unit\xc4\x83\xc8\x9bile de baz\xc4\x83 ale sistemului de operare, care definesc \xc8\x99i obiecte grafice.\n_START_SECTION_\nIstorie\n_START_PARAGRAPH_\nMFC a fost introdus \xc3\xaen anul 1992, \xc3\xaempreun\xc4\x83 cu compilatorul Microsoft C/C++ 7.0 folosit pentru versiunile de Windows pe 16 bi\xc8\x9bi. A fost parte a unui efort al Microsoft de a mai c\xc3\xa2\xc8\x99tiga din pia\xc8\x9ba de dezvoltare a produselor software, c\xc3\xa2t \xc8\x99i pentru a ar\xc4\x83ta c\xc3\xa2teva avantaje ale program\xc4\x83rii \xc3\xaen C++. C++ tocmai era pe cale de a \xc3\xaenlocui limbajul C \xc3\xaen cadrul instrumentelor de dezvoltare pentru aplica\xc8\x9bii comerciale, iar C/C++ 7.0 era primul compilator al Microsoft, cu suport pentru C++. MFC a fost inspirat din TCL (Think Class Library) pe Macintosh._NEWLINE_Versiunea 8 a MFC a fost lansat\xc4\x83 \xc3\xaempreun\xc4\x83 cu produsul Microsoft Visual Studio 2005 \xc8\x99i nu este inclus\xc4\x83 \xc3\xaen varianta gratuit\xc4\x83 denumit\xc4\x83 Express, a produsului. Microsoft recomand\xc4\x83 folosirea alternativei .NET pentru viitorul dezvolt\xc4\x83rii software._NEWLINE_Object Windows Library (OWL), creat\xc4\x83 de c\xc4\x83tre Borland \xc8\x99i inclus\xc4\x83 \xc3\xaen compilatorul Borland Turbo C compiler, era un competitor al acelei vremi. Din moment ce urm\xc4\x83rea principiile program\xc4\x83rii orientat\xc4\x83 pe obiecte, OWL a fost mai popular\xc4\x83 dec\xc3\xa2t MFC pentru un timp. A \xc3\xaenceput s\xc4\x83 piard\xc4\x83 din pia\xc8\x9b\xc4\x83 din cauza re\xc3\xaennoirilor \xc3\xaent\xc3\xa2rziate \xc8\x99i din cauza incompatibilit\xc4\x83\xc8\x9bii cu noile beneficii aduse de Windows. Borland a lansat apoi VCL (Visual Component Library) pentru a \xc3\xaenlocui OWL.\n_START_SECTION_\nCaracteristici\n_START_PARAGRAPH_\nC\xc3\xa2nd MFC a fost lansat, Microsoft a extins sintaxa C++ cu o serie de macro-uri pentru a servi mesajelor Windows, excep\xc8\x9biilor, identific\xc4\x83rii tipurilor la rulare, instan\xc8\x9bierea dinamic\xc4\x83 a claselor (multe dintre aceste caracteristici \xe2\x80\x93 excep\xc8\x9bii sau identificarea tipurilor la rulare, spre exemplu \xe2\x80\x93 nu au fost construite \xc3\xaen compilatorul Microsoft, la acea vreme, dar vor ap\xc4\x83rea \xc3\xaen versiuni ulterioare) etc.'